**Saistošo noteikumu "Liepājas pilsētas sabiedriskās kārtības noteikumi" paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Īss projekta satura izklāsts | Likuma “Par pašvaldībām” 43. panta pirmās daļas 4. punkts paredz pašvaldības tiesības izdot saistošos noteikumus sabiedriskās kārtības jomā.  Noteikumi nosaka aizliegumus fiziskām un juridiskām personām, kas jāievēro, atrodoties Liepājas pilsētā sabiedriskajās (publiskās) vietās, lai nodrošinātu vispārējo sabiedrisko kārtību un drošību. |
| 1. Projekta nepieciešamības pamatojums | Saistošie noteikumi nepieciešami, lai Liepājas pilsētas administratīvajā teritorijā sabiedriskajās vietās nodrošinātu sabiedrisko kārtību, teritorijas sakoptību un sanitārās tīrības uzturēšanu, vides un informatīvo objektu aizsardzību un aizsargātu sabiedriskās intereses.  Sakarā ar administratīvas atbildības reformu pārskatīti Liepājas pilsētas domes 2014. gada 27. februāra saistošie noteikumi Nr. 3 “Saistošie noteikumi par sabiedrisko kārtību Liepājā”, konstatējot, ka tajā veicami saturiski, konceptuāli un redakcionāli grozījumi. Ievērojot veicamo grozījumu apjomu, saistošie noteikumi par sabiedrisko kārtība izdodami jaunā redakcijā. |
| 1. Informācija par plānoto projekta ietekmi uz pašvaldības budžetu | Ietekmi uz pašvaldības budžetu nav iespējams paredzēt. |
| 1. Informācija par plānoto projekta ietekmi uz uzņēmējdarbības vidi pašvaldības teritorijā | Saistošie noteikumi attieksies uz fiziskām un juridiskām personām, nosakot aizliegumus sabiedriskajās (publiskās) vietās. Noteikumi neattiecas uz privātpersonām piederošu īpašumu. |
| 1. Informācija par administratīvajām procedūrām | Saistošo noteikumu izpildi nodrošinās Liepājas pilsētas pašvaldības iestāde “Liepājas pilsētas pašvaldības policija” (turpmāk – policija).  Ar saistošajiem noteikumiem jaunas funkcijas policijai netiek uzliktas un esošās funkcijas pēc būtības netiek paplašinātas. Privātpersona saistošo noteikumu piemērošanas jautājumos var vērsties policijā. |
| 1. Informācija par konsultācijām ar privātpersonām | Nav notikušas. |
| 1. Paskaidrojuma raksta gatavotājs:  * amats * vārds, uzvārds * tālruņa Nr. * paraksts | Juridiskās daļas juriste  Aija Mickus  63 404 788 |
| 1. SASKAŅOTS:   Sabiedrisko attiecību un mārketinga daļā |  |

Liepājas pilsētas domes priekšsēdētājs J. Vilnītis